**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR**

**DIRECȚIA TEHNICĂ Soós Zoltán**

**BIROUL ENERGETIC**

**Nr.** **36225/1283/627/DT/ 26.05.2023**

**REFERAT APROBARE**

Privind completarea și modificarea HCL 302 / 25.02.2022 referitoare la participarea Municipiului Târgu Mureș la *„Programul privind creșterea eficienței energetice a infrastructurii de iluminat public*” pentru obiectivul de investiții *„***Optimizare iluminat public - Etapa 1***”.*

**MUNICIPIUL TÂRGU MUREȘ** a depus un proiect de finanțare în cadrul ***Programului privind creșterea eficienţei energetice a infrastructurii de iluminat public*** gestionat de către Ministerul Mediului prin Administrația Fondului pentru Mediu aprobat prin Ordin nr. 3305 din 27 decembrie 2022 pentru modificarea şi completarea Ghidului de finanţare a Programului privind creşterea eficienţei energetice a infrastructurii de iluminat public, aprobat prin Ordinul ministrului mediului, apelor şi pădurilor nr. 1.866/2021, aprobarea Ghidului de finanţare a *Programului privind creșterea eficienţei energetice a infrastructurii de iluminat public.* Acest proiect vine în completarea demersurilor inițiate până în prezent de către oraș în vederea dezvoltării durabile a comunității locale.

**Având în vedere cererea de clarificări nr 129 IIPS02202372800473 cu termen de depunere in 06.06.2023**, transmisă de către Administrația Fondului pentru Mediu prin care se cere remedierea HCL depus în cererea de finanțare deoarece nu conține ambele cerințe cerute prin ghid, respectiv nu este aprobata documentația tehnico-economică si indicatorii tehnico-economici conform art. 13 alin. lit. i). Modificările asupra devizelor de investiții specifice proiectului, au intervenit in urma definitivării locațiilor luate în calcul prin proiect si soluția de proiectare. Așadar la întocmirea devizelor generale s-a ținut cont de Ghidul de finanțare si de prevederile HG907/2016. La cap 4 a devizului general inițial toate sumele erau cuprinse la linia 4.1, sume aferente lucrărilor, echipamentelor, manoperei si a activelor necorporale. În conformitate cu ghidul de finanțare si a prevederilor HG907/2016, sumele au fost mutate pe linii de deviz in funcție de specificul fiecăreia si a tipurilor de investiții. La linia 4.1 au rămas valorile aferente lucrărilor, linia 4.2 valori aferente manoperei de montare a echipamentelor, linia 4.3 echipamente (aparate, module telegestiune etc.), linia 4.6 sistem de telegestiune. Totodată, aceste modificări au dus si la diminuarea valorilor aferente cap 5 de deviz, deoarece aici se aplica cote din construcții si montaj, iar in aceasta categorie nu sunt incluse liniile 4.3 si 4.6. (Anexa nr.2)

De asemenea, prezentul proiect de HCL aduce o completare în ceea ce privește Descrierea sumară și indicatorii tehnico-economici ai obiectivului de investiții (Anexa nr.1)

Proiectul revizuit are valoarea totală de **5.447.987,41** LEI (5.499.971,00 LEI aprobați prin HCL 302 / 25.02.2022) din care:

**4.999.971,02 LEI**  din bugetul alocat prin program

**448.016,39** LEI (500.000,00 LEI aprobați prin HCL 302 / 25.02.2022) cheltuieli neeligibile

Având în vedere oportunitatea accesării finanțării care să contribuie la creșterea eficienței energetice în infrastructura de iluminat public la nivelul comunității locale, propunem aprobarea de către Consiliul local a hotărârii privind completarea și modificarea HCL 302 / 25.02.2022 referitoare la participarea Municipiului Târgu Mureș la *„Programul privind creșterea eficienței energetice a infrastructurii de iluminat public*” pentru obiectivul de investiții *„***Optimizare iluminat public - Etapa 1***”.*

Aviz favorabil al

COMPARTIMENTULUI DE RESORT

Direcția economică

Director executiv

ec. Crăciun Ioan Florin

DIRECTOR EXECUTIV ADJ. ŞEF BIROUL ENERGETIC

ing. Popistan Dorin ing. Bugnar Andrei

\**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ*



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice)\***

**PRIMAR,**

**Soós Zoltán**

**H O T Ă R Â R E A nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

**Privind completarea și modificarea HCL 302 / 25.02.2022 referitoare la participarea Municipiului Târgu Mureș la *„Programul privind creșterea eficienței energetice a infrastructurii de iluminat public*” pentru obiectivul de investiții *„*Optimizare iluminat public - Etapa 1*”.***

***Consiliul Local al Municipiului Târgu Mureș, întrunit în ședință extraordinară de lucru***

**Având în vedere:**

a) Referatul de aprobare nr. **36225/1283/627/DT/ 26.05.2023** inițiat de Primar prin Direcția Tehnică privind completarea și modificarea HCL 302 / 25.02.2022 referitoare la participarea Municipiului Târgu Mureș la *„Programul privind creșterea eficienței energetice a infrastructurii de iluminat public*” pentru obiectivul de investiții *„***Optimizare iluminat public - Etapa 1***”*

b) Avizul favorabil al Direcției Economice,

c) Raportul de specialitate al Direcției Juridice, Contencios Administrativ și Administrație Publică Locală

d) Raportul comisiilor de specialitate din cadrul Consiliului al Municipiului Târgu Mureș;

**În conformitate cu prevederile**:

- art. 44, alin 1, art. 45, alin. 1 din Legea Nr. 273 din 29 iunie 2006 privind finanţele publice locale, cu modificările și completările ulterioare;

- HG nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

În temeiul prevederilorart. 129, alin. (1), alin. (14), art. 139, alin. (1), art. 196, alin. (1), lit. „a” și ale art. 243, alin. (1), lit. „a” din O.U.G. nr. 57/2019 privind Codul Administrativ, cu modificările și completările ulterioare,

**Hotărăşte:**

**Art.I.** Se aprobă modificarea și completarea Articolului 2 din Hotărârea Consiliului Local al Municipiului Târgu-Mureș nr. 302 din data de 25.08.2022 care va avea următorul conținut:

\* Se aprobă Anexa nr.1 privind Descrierea sumară și indicatorii tehnico-economici ai obiectivului de investiții

\* Se aprobă noul Deviz General cu valoarea totală de **5.447.987,41** LEI, conform Anexei nr.2 de la prezenta Hotărâre ;

**Art.II.** Se aprobă modificarea Articolului 3 din Hotărârea Consiliului Local al Municipiului Târgu-Mureș nr. 302 din data de 25.08.2022 astfel:

\* Se aprobă suma de **448.016,39** LEI pentru asigurarea și susținerea din bugetul local a cheltuielilor neeligibile din proiect.

**Art.III.** Articolele 1, 4, 5, 6, 7, 8, 9 din HCL 302 / 25.08.2022 rămân neschimbate.

**Art.IV.** Cu aducerea la îndeplinire a prezentei hotărâri, se încredinţează Executivul Municipiului Târgu Mureş, prin Direcţia Tehnică / Biroul Energetic și Direcția Economică.

**Art.V.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate..

**Art.VI.** Prezenta Hotărâre se comunică:

- Direcției Tehnice / Biroul Energetic

- Direcției Economice

**Viză de legalitate,**

**Secretar General al Municipiului Târgu Mureș**

**BORDI KINGA**

*\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ*